Temeljem članka 31. stavka 3. Zakona o postupanju s nezakonito izgrađenim zgradama („Narodne novine“, broj 86/12, 143/13, 65/17 i 14/19) i članka članka 32. Statuta Grada Skradina («Službeni vjesnik Šibensko-kninske županije», broj 10/09, 5/13 i 3/18), Gradsko vijeće Grada Skradina, na 25. sjednici, od 15. prosinca 2020. godine, donosi

**PROGRAM**

**KORIŠTENJA SREDSTAVA NAKNADE ZA ZADRŽAVANJE**

**NEZAKONITO IZGRAĐENIH ZGRADA U PROSTORU**

**ZA 2021. GODINU**

Članak 1.

Ovim Programom utvrđuje se namjensko korištenje dijela od 30% sredstava naknade za zadržavanje nezakonito izgrađenih zgrada u prostoru, a koja su prihod jedinice lokalne samouprave na čijem se području nezakonito nezakonito izgrađene zgrade nalaze.

Članak 2.

Iznos dijela od 30% naknade za zadržavanje nezakonito izgrađenih zgrada u prostoru koja su prihod Proračuna Grada Skradina za 2021. godinu planirana su u iznosu od 100.000,00 kuna.

Članak 3.

Planirani iznos sredstava naknade iz prethodnog članka koristiti će se za financiranje Proračunom predviđenih programa, kako slijedi:

- Izmjene i dopune Prostornog plana uređenja Grada Skradina

- Izmjene i dopune Urbanističkog plana uređenja naselja Skradin

Članak 4.

Ovaj Program korištenja sredstava naknade za zadržavanje nezakonito izgrađenih zgrada u prostoru za 2021. godinu stupa na snagu osmog dana od dana objave u „Službenom vjesniku Šibensko-kninske županije“, a primjenjuje se od 01. siječnja 2021. godine.

KLASA:363-03/20-01/10

UR.BROJ:2182/03-02-20-1

Skradin, 15. prosinca 2020. god.

**GRADSKO VIJEĆE**

**GRADA SKRADINA**

**POTPREDSJEDNIK**

**Tonći Petrović, v.r.**